31978R0850
L 116/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 850/78 НА СЪВЕТА
от 24 април 1978 година
за сключване на споразумение под формата на размяна на писма за изменение на приложение А към Протокол № 1 към Споразумението между Европейската икономическа общност и Конфедерация Швейцария
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че следва да се сключи споразумение под формата на размяна на писма за изменение на приложение А към Протокол № 1 към Споразумението между Европейската икономическа общност и Конфедерация Швейцария (1),
ПРИЕ НАСТОЯЩИЯ РЕГЛАМЕНТ:
Член 1
Общността одобрява споразумението под формата на размяна на писма за изменение на приложение А към Протокол № 1 към Споразумението между Европейската икономическа общност и Конфедерация Швейцария.
Текстът на споразумението е приложен към настоящия регламент.
Член 2
Председателят на Съвета се упълномощава да определи лицето, което има право да подпише споразумението от името на Общността, с което то да придобие обвързваща сила за Общността.
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 24 април 1978 година.